
REFERAT DE APROBARE
la proiectul de hotărâre privind aprobarea aderării Comunei Ion Corvin, Județul Constanța la parteneriatul ”Grup de acțiune locală Dobrogea Sud-Vest”



                      Având în vedere prevederile Planului Național Strategic PAC 2023 – 2027 și ținând cont de  necesitatea accesării sprijinului pregătitor pentru elaborarea noii Strategii de Dezvoltare Locală și implicit depunerea și implementarea acesteia în noua perioadă de programare, conform Planului Național Strategic PAC 2023 – 2027, cu respectarea prevederilor:
•	Ordonanței Guvernului nr. 26/2000 cu privire la asociații și fundații, cu modificările și completările ulterioare;
•	art. 129 alin. (2) lit. b) și e), alin. (4) lit. e) și alin. (9), lit. a) din Ordonanța de urgență a Guvernului nr. 57/2019 privind Codul administrativ cu modificările si completările ulterioare.
Aderarea Comunei Ion Corvin, Județul Constanța, la parteneriatul ”Grup de acțiune locală Dobrogea Sud-Vest”, prin includerea teritoriului unității administrative, se va face în vederea obținerii Sprijinului Pregătitor, pentru selecția și implementarea Strategiei de Dezvoltare Locală 2023 -2027.
Prin această aderare, Comuna Ion Corvin este necesar să își asume angajamentul de susținere și participare la Acordul de Parteneriat LEADER care va implementa viitoarea Strategie de Dezvoltare Locală 2023 - 2027 finanțată în cadrul Planului Național Strategic 2023-2027.
	Pe durata acestui parteneriat, Comuna Ion Corvin nu va adera la alt parteneriat de tip ”Grup de Acțiune Locală” înființat sau în curs de înființare pentru a  implementa o Strategie de Dezvoltare Locală cu finanțare prin Planului Național Strategic 2023 – 2027.
	Urmare celor relatate anterior, rog consiliul local să dezbată proiectul de hotărâre și să adopte o hotărâre în acest sens.

